सुबनसिरी नदी

सुबनसिरी नदी (Subansiri River) भारत के असम व अरुणाचल प्रदेश राज्यों तथा तिब्बत में बहने वाली एक नदी है, जो ब्रह्मपुत्र नदी की सबसे बड़ी उपनदी है। यह तिब्बत में हिमालय में आरम्भ होती है और पूर्व व दक्षिणपूर्व दिशाओं में बहती हुई भारत में प्रवेश करती है, जहाँ यह असम के लखीमपुर ज़िले में ब्रह्मपुत्र से संगम करती है। सुबनसिरी का पानी ब्रह्मपुत्र में बहने वाले जल का 7.92% मापा गया है। अरुणाचल प्रदेश के ऊपरी सुबनसिरी और निचले सुबनसिरी ज़िलों का नाम इसी नदी पर रखा गया है।

नामोत्पत्ति 
"सुबनसिरी" का नाम संस्कृत के "स्वर्ण" व "श्री" शब्दों को जोड़कर उत्पन्न हुआ था। इतिहास में इस नदी के किनारे सोना ढूंढा जाता था।

इन्हें भी देखें 
 ब्रह्मपुत्र नदी
 ऊपरी सुबनसिरी ज़िला
 निचला सुबनसिरी ज़िला

सन्दर्भ 

अरुणाचल प्रदेश की नदियाँ
असम की नदियाँ
तिब्बत की नदियाँ
ब्रह्मपुत्र नदी की उपनदियाँ